อรรถพล สนิทวงศ์ชัย

อรรถพล สนิทวงศ์ชัย (29 เมษายน พ.ศ. 2510 - 22 มิถุนายน พ.ศ. 2548) เป็นอดีตนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี 2 สมัย สังกัดพรรคไทยรักไทย และเป็นบุตรชายของ เฉลิมพล สนิทวงศ์ชัย อดีตรองประธานสภาผู้แทนราษฎรว่าที่ ส.ส.เพื่อไทย แห่รดศพ "เฉลิมพล สนิทวงศ์"

ประวัติ 
อรรถพล สนิทวงศ์ชัย เป็นบุตรชายของเฉลิมพล สนิทวงศ์ชัย อดีตรองประธานสภาผู้แทนราษฎร กับ บังอร สนิทวงศ์ชัย และเป็นน้องชายของ ธิรดา สนิทวงศ์ชัย

อรรถพล สำเร็จการศึกษา บริหารธุรกิจบัณฑิต สาขาการตลาด จากมหาวิทยาลัยเกริกทำเนียบสมาชิกสภาผู้แทนราษฎร พ.ศ. 2548. สำนักงานเลขารัฐสภา. 2548

อรรถพล ถึงแก่อนิจกรรมจากการพลัดตกอาคารคอนโดมีเนียม ชั้น 10 เมื่อวันที่ 22 มิถุนายน พ.ศ. 2548“อรรถพล สนิทวงศ์ชัย” ส.ส.ทรท.ตกตึกเสียชีวิตปริศนา? ขณะพักอาศัยกับนางสาววาสนา สุนีย์ แฟนสาว ซึ่งเสียชีวิตจากการกระโดดตึกในห้องเดียวกันในวันต่อมาปิดฉากเส้นทางรัก!! ส.ส.อรรถพล-ติ๊ก ทางคู่ขนานที่ไม่มีวันบรรจบ

 การทำงาน 
อรรถพล สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานีร่วมกับบิดา ในฐานะทายาททางการเมือง ในครั้งนั้นนายอรรถพล ลงสมัครรับเลือกตั้งในนามพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งเป็น ส.ส.สมัยแรก แต่บิดากลับไม่ได้รับเลือกตั้งและหันเหไปทำงานการเมืองท้องถิ่นโดยเป็นนายกองค์การบริหารส่วนจังหวัดอุดรธานี ในการเลือกตั้ง พ.ศ. 2547 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครเป็นครั้งที่ 2 และได้รับเลือกตั้งเป็น ส.ส.อีกสมัย แต่หลังจากนั้นอีกเพียงไม่กี่เดือน เขาก็เสียชีวิตจากการพลัดตกจากอาคารชั้น 10

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๓๘, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๖๖, ๔ ธันวาคม ๒๕๔๕

 อ้างอิง 

หมวดหมู่:สกุลสนิทวงศ์ชัย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:นักการเมืองพรรคไทยรักไทย
หมวดหมู่:บุคคลจากคณะบริหารธุรกิจ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากการตก